Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 384

43. Egyéb pénzügyi és befektetési szolgáltatási eredmény Ebben a tételcsoportban kell kimutatni az egyéb pénzügyi és befektetési szolgáltatások nem kamatjellegű bevételeit és ráfordításait. A „Jutalékért végzett pénzügyi szolgáltatások” bevétele, illetve ráfordítása sorokban mindazokat a jutalék, illetve jutalékjellegű bevételeket, díjakat, valamint költségeket, ráfordításokat kell kimutatni, amelyek a pénzügyi (például garancia- és kezességvállalás, hitelvizsgálati, folyószámla-, letéti-, széf-, elszámolásforgalmi, lebonyolítási, pénzforgalmi, csekk, kártya stb.) szolgáltatásokból, tevékenységekből származnak, de nem kamatjellegűek. Az egyéb befektetési szolgáltatások eredménytételei közül külön sorokban ki kell emelni: 43.2. Értékpapír-kibocsátás során felmerült bevételeket (lebonyolítási-szervezési díjat, az ügylethez kapcsolódó szolgáltatások felmerült jutalékát, díját, költségét, alvállalkozói díját stb.); * Lásd a Függelék IV. rész Példatár 3. pontját. 1998/56. szám 43.3. Értékpapír-forgalmazás eredményét: az átruházható értékpapírokkal végzett műveletekből származó nyereséget, illetve veszteséget (forgalomba hozatal, szervezés, illetve kereskedelem, a forgóeszközök között lévő — kereskedési célú — értékpapírok értékesítésekor az Szkr. szerint elszámolt árfolyamkülönbözetet stb.); 43.4. Határidős ügyletekből származó eredményt, amely az Szkr. szerint elszámolható (nem kamatjellegű); 43.5. Egyéb befektetési szolgáltatás bevételei, illetve ráfordításai közül a máshol nem szereplő egyéb tételeket. Az egyéb pénzügyi szolgáltatások eredménytételei közül ki kell mutatni: 43.6. Devizakereskedelem és árfolyamváltozás (kivéve a pénzváltási ügyletből eredő) nyereségét vagy veszteségét; 43.7. Értékpapír árfolyamváltozásából származó eredményt (a befektetett eszközök között lévő tőkearányosan és nem tőkearányosan jövedelmező értékpapírok értékesítése esetén képződő, Szkr. szerint elszámolt nyereséget, illetve veszteséget); 43.8. Egyéb pénzügyi szolgáltatás bevételei, illetve ráfordításai közül a máshol nem szereplő egyéb tételeket (pl. postaforgalmi díj, tételdíj stb.). Céltartalékot nem szabad itt feltüntetni!

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes